Here is a page extracted from Wikipedia that may contain CSS, HTML, and a lot of unformatted text.

Title: Punta d'a Monchoya
Content: A punta d'a Monchoya u punta d'a Manchoya ye una montanya de 2.033 m situada en a sierra d'a Monchoya y administrativament en o municipio de Broto. 
 
En a suya cima bi ha un vértiz cheodesico.

Toponimia 
O toponimo Monchoya dimana de <*MONS GAUDII («mont d'o goyo»), seguntes Jesús Vázquez Obrador. O toponimo ye común en os territorios a on que se parla o catalán con a forma Monjoia, y se gosa referir a fitas importants en os camins, especialment en os que se feba con razón de bella pelegrinación relichiosa. Vázquez Obrador considera que o más probable ye que o toponimo arribás t'aquí, no pas a traviés d'o catalán, sino a traviés de l'occitano.

Iste tipo de rebaptismos relichiosos con a toponimia fuen freqüents en os primers sieglos medievals y d'expansión d'o cristianismo. S'ha de pensar que as autoridatz relichiosas por ixas envueltas miraban de rodeyar a os fidels de referents cristianos que achudasen a substituir as suyas anteriors creyencias paganas. Muit a sobén, isto pasaba por re-baptizar os referents cheograficos d'o entorno a on que viviban. En o caso de Sobrepuerto, que fue obchecto de repoblación u evanchelización por medio d'a implantación de tres monesterios impulsaus por o bispau de Chaca y os reis de Pamplona entre l'anyo 900 y l'anyo 1000, os toponimos relichiosos y especialment os hachiotoponimos (toponimos «con nombre de santo») son especialment abundants, o que podría respaldar ixa tioría.

Referencias

Enlaces externos 
  En Mendikat
  Fuella d'o vértiz cheodesico

Monchoya
Monchoya
Monchoya
Monchoya
Montanyas d'o Prepireneu aragonés
Montanyas de Sobrarbe